COM7 ได้เวลาเก็บ! ชูกำไร Q4 นิวไฮ-แถมราคาถูกแนะซื้อเป้า 18.40 บ.
COM7 ได้เวลาเก็บ! ชูกำไร Q4 นิวไฮ-แถมราคาถูกแนะซื้อเป้า18.40บ.
15 ธ.ค. 2560

บล.เคจีไอ ระบุในบทวิเคราะห์วันนี้(15 ธ.ค.) ว่า บริษัท คอมเซเว่น จำกัด (มหาชน) หรือ COM7 (เป้า Consensus 18.4 บาท) 1)ประเมินราคาหุ้นปรับฐาน หลังขึ้นแรงก่อนหน้า ขณะที่ปัจจัยพื้นฐานเด่น คาดแนวโน้มกำไร ไตรมาส 4/60 ทำจุดสูงสุดใหม่ โตเทียบช่วงเดียวกันของปีก่อน และ เทียบไตรมาสก่อนหน้า
2) คาดความต้องการอุปกรณ์ไอที เช่น สมาร์ทโฟน, คอมพิวเตอร์ ฯลฯ ในไทย ยังเติบโตต่อเนื่องตามเทรนด์ใหญ่ของโลก และล่าสุด กสทช เทงบ 4.6 พันล้านบาท หนุนใช้อินเตอร์เนตชายขอบ เริ่ม ส.ค.61 เป็นบวกต่อความต้องการอุปกรณ์ โดย COM7* มีสาขาในต่างจังหวัดจำนวนมากและล่าสุดเตรียมเปิดแฟรนไชส์ร้าน Banana IT ในพื้นที่ต่างจังหวัด และ COM7* ขายอุปกรณ์ไอที+สมาร์ทโฟนครบทุกยี่ห้อ รวมถึงยี่ห้อจีนที่ราคาไม่แพง
3) Valuation ไม่แพง หลังราคาปรับฐาน โดยตอนนี้ PE ปี 2561 ต่ำเพียง 25 เท่า ใกล้เคียงค่าเฉลี่ยกลุ่มฯ ขณะที่ i) SSSG ใน 9M60 โตเด่นถึง +12% (ค่าเฉลี่ยกลุ่มฯต่ำกว่า 3%) และ อัตราการเติบโตของกำไรปีหน้า +26% เทียบช่วงเดียวกันของปีก่อน (ค่าเฉลี่ยกลุ่มฯเฉลี่ยราว 15%)